పర్వేజ్ రసూల్

పర్వేజ్ గులాం రసూల్ జర్గర్, జమ్మూ - కాశ్మీర్ కు చెందిన  క్రికెటర్. ఆల్ రౌండర్‌గా గుర్తింపు పొందాడు. కుడిచేతి వాటంబ్యాట్స్‌మన్, ఆఫ్‌బ్రేక్ బౌలర్. జమ్మూ-కాశ్మీర్ జట్టుకు కెప్టెన్ గా, భారతదేశం ఎ ఆటగాడిగా కొనసాగాడు. 2014 ఐపిఎల్ వేలంలో సన్‌రైజర్స్ హైదరాబాద్ ద్వారా   కొనుగోలు చేశారు. జమ్మూ-కాశ్మీర్‌కు చెందిన మిథున్ మన్హాస్ తర్వాత ఐపిఎల్ లో ఆడిన రెండవ క్రికెటర్ గా వన్డేలు, టీ20లలో భారత జాతీయ జట్టుకు ఆడిన రాష్ట్రం నుండి మొదటి క్రికెటర్ గా నిలిచాడు. తన అంతర్జాతీయ కెరీర్‌లో 1 టీ20, ఒక వన్డే మాత్రమే ఆడాడు.

2013లో జింబాబ్వే పర్యటన కోసం జాతీయ జట్టుకు తన తొలి కాల్-అప్ అందుకున్నాడు. 2014 జూన్ 15న మీర్పూర్‌లో బంగ్లాదేశ్‌పై జాతీయ జట్టుకు ప్రాతినిధ్యం వహించాడు. 2017లో ఇంగ్లాండ్‌పై తన తొలి టీ20 ఆడే అవకాశాన్ని పొందాడు, అక్కడ ఇయాన్ మోర్గాన్‌ను అవుట్ చేసి, మొదటి టీ20 అంతర్జాతీయ వికెట్‌ను పొందాడు. ఇతని బౌలింగ్ గణాంకాలు 4 ఓవర్లలో 1/32గా ఉన్నాయి.

తొలి జీవితం 
రసూల్ 1989, ఫిబ్రవరి 13న కాశ్మీర్‌లోని అనంత్‌నాగ్ జిల్లాలోని బిజ్‌బెహరాలో జన్మించాడు. జమ్మూ-కాశ్మీర్‌కు ఆడటానికి ముందు జమ్మూ-కాశ్మీర్‌కు మాజీ ఫస్ట్ క్లాస్ క్రికెటర్ అబ్దుల్ ఖయూమ్ శిక్షణ ఇచ్చాడు. రసూల్ తండ్రి గులాం రసూల్, సోదరుడు ఆసిఫ్ రసూల్ కూడా పోటీ క్రికెట్ ఆడారు.

అంతర్జాతీయ క్రికెట్ 
2013లో జింబాబ్వే పర్యటన కోసం జాతీయ జట్టుకు తన తొలి కాల్-అప్ పొందాడు. జమ్మూ-కాశ్మీర్ నుండి వివేక్ రజ్దాన్ తర్వాత జాతీయ జట్టుకు ఎంపికైన రెండవ క్రికెటర్ గా నిలిచాడు, కానీ ఆ పర్యటనలో ఏ మ్యాచ్ లో కూడా ఆడలేదు.

2014 జూన్ లో మిర్పూర్‌లో బంగ్లాదేశ్‌పై భారత్‌కు ప్రాతినిధ్యం వహించి 10 ఓవర్లలో 60 పరుగులు ఇచ్చి రెండు వికెట్లు తీశాడు. ఇద్దరు సాధారణ స్పిన్నర్లు రవిచంద్రన్ అశ్విన్, రవీంద్ర జడేజాలకు విశ్రాంతి ఇచ్చిన తర్వాత 2017 జనవరిలో ఇంగ్లాండ్‌తో స్వదేశంలో జరిగిన టీ20 సిరీస్‌కు ఎంపికయ్యాడు. కాన్పూర్‌లో 2017 జనవరిలో ఇంగ్లాండ్‌తో జరిగిన మ్యాచ్‌లో భారత్‌కు ప్రాతినిధ్యం వహించాడు, అక్కడ 4 ఓవర్లలో ఒక వికెట్ తీశాడు. బ్యాటింగ్ లో 5 పరుగులు కూడా చేశాడు.

వ్యక్తిగత జీవితం 
2017 ఆగస్టులో షోపియాన్ జిల్లాలోని శ్రీనగర్-షోపియాన్ హైవేపై ఉన్న రాణిపోరా అనే గ్రామానికి చెందిన అమ్మాయిని రసూల్ వివాహం చేసుకున్నాడు. ఇతని భార్య కాశ్మీర్ విశ్వవిద్యాలయ విద్యార్థిని, అరబిక్‌లో పోస్ట్ గ్రాడ్యుయేషన్ పూర్తి చేసింది.

మూలాలు

బయటి లింకులు 
 పర్వేజ్ రసూల్ - క్రిక్ఇన్ఫో
 పర్వేజ్ రసూల్ - క్రికెట్ ఆర్కైవ్
 పర్వేజ్ రసూల్ - విస్డెన్ ఇండియా, తాహిర్ ఇబ్న్ మంజూర్

జీవిస్తున్న ప్రజలు
1989 జననాలు
భారతీయ వన్డే క్రికెట్ క్రీడాకారులు
భారతీయ క్రికెట్ క్రీడాకారులు
జమ్మూ కాశ్మీర్ వ్యక్తులు